10. การควบคุมภายใน

ในการประชุมคณะกรรมการบริษัทครั้งที่ 1/2551 เมื่อวันที่ 19 กุมภาพันธ์ 2551
โดยมีกรรมการตรวจสอบเข้าร่วมประชุมด้วย
คณะกรรมการบริษัทประเมินความเพียงพอของระบบการควบคุมภายในของบริษัทในรอบปี2550
ซึ่งผู้ตรวจสอบภายในของบริษัท คือ บริษัท ธรรมนิติ จำกัด ได้ตรวจประเมินแล้ว
และมีความเห็นว่าบริษัทมีการปฏิบัติในส่วนของการควบคุมภายในที่สำคัญที่ดี
มีการบริหารจัดการความเสี่ยงอย่างเพียงพอที่จะทำให้การดำเนินงานของบริษัทบรรลุเป้าหมายตามวัตถุประสงค์ที่วางไว้
จึงมีความเห็นชอบร่วมกันโดยสรุปว่า
บริษัทมีระบบการควบคุมภายในที่เพียงพอเหมาะสมกับสภาพการดำเนินงานในปัจจุบัน

1. ด้านองค์กรและสภาพแวดล้อม

บริษัทฯ มีการจัดโครงสร้างอำนาจหน้าที่ของคณะกรรมการ และผู้บริหารและพนักงานไว้อย่างชัดเจน
มีการจัดวางระบบป้องกันการใช้อำนาจหน้าที่ไปในทางมิชอบ
รวมตลอดถึงข้อกำหนดเกี่ยวกับจริยธรรมธุรกิจ จรรยาบรรณพนักงาน ให้แก่คณะกรรมการบริษัทฯ
ฝ่ายบริหารและพนักงานไว้พึงปฏิบัติ ทั้งในกรอบของบริษัทฯ และบริษัทย่อย
เชื่อได้ว่าสามารถป้องกันการนำทรัพย์สินของบริษัทฯ ไปใช้โดยมิชอบหรือโดยมีอำนาจไม่เพียงพอได้

2. ด้านการบริหารความเสี่ยง

บริษัทฯ
มีการกำหนดระดับอำนาจการอนุมัติและแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดขอบเขตอำนาจและวงเงินอนุมัติของฝ่ายบริหารแต่ละระดับไว้เป็นลายลักษณ์อักษร
พร้อมทั้งแบ่งแยกหน้าที่และความรับผิดชอบไว้
มีการกำหนดวิธีการเข้าทำธุรกรรมที่เกี่ยวโยงกันตามประกาศของคณะกรรมการตลาดหลักทรัพย์แห่งประเทศไทยกับบุคคลที่เกี่ยวโยงกันไว้อย่างชัดเจน
คณะกรรมการบริษัทได้รับรายงานและทำการตรวจสอบทบทวนผลการปฏิบัติงานของฝ่ายบริหารเป็นประจำสม่ำเสมอ

3. ด้านการควบคุมการปฏิบัติงานของฝ่ายบริหาร

บริษัทมีการกำหนดระดับอำนาจการอนุมัติและแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดขอบเขตอำนาจและวงเงินอนุมัติของฝ่ายบริหารแต่ละระดับไว้เป็นลายลักษณ์อักษร
พร้อมทั้งแบ่งแยกหน้าที่และความรับผิดชอบไว้
มีการกำหนดวิธีการเข้าทำธุรกรรมที่เกี่ยวโยงกันตามประกาศของคณะกรรมการตลาดหลักทรัพย์แห่งประเทศไทยกับบุคคลที่เกี่ยวโยงกันไว้อย่างชัดเจน
คณะกรรมการบริษัทได้รับรายงานและทำการตรวจสอบทบทวนผลการปฏิบัติงานของฝ่ายบริหารเป็นประจำสม่ำเสมอ

4. ด้านระบบสารสนเทศและการสื่อสารข้อมูล

บริษัทฯ
จัดให้มีการสื่อสารทั้งภายในและภายนอกองค์กรอย่างมีประสิทธิภาพมีการจัดเก็บเอกสารประกอบการบันทึกบัญชีไว้ครบถ้วนเป็นหมวดหมู่
และใช้นโยบายบัญชีตามหลักการบัญชีรับรองทั่วไป มีการนำ Software
มาใช้เพื่อเสริมประสิทธิภาพในการวางแผนการใช้ทรัพยากร และการบริหารข้อมูลทางการบัญชี
การเงิน การซื้อ การขาย การบริหารสินค้าคงคลัง และข้อมูลการวางแผนการผลิต
เพื่อให้ได้ข้อมูลที่ถูกต้อง รวดเร็ว มีความแม่นยำ
ซึ่งจะทำให้ฝ่ายบริหารรับรู้ข้อมูลและสามารถตัดสินใจได้อย่างรวดเร็ว
พร้อมทั้งมีมาตรการเพื่อความปลอดภัยของระบบสารสนเทศ
โดยได้วางมาตรการป้องกันความเสี่ยงที่อาจจะเกิดขึ้นจากระบบสารสนเทศ

ในการประชุมคณะกรรมการและผู้ถือหุ้น บริษัท ฯ
มีการจัดส่งจดหมายเชิญประชุมพร้อมทั้งมีข้อมูลประกอบที่เพียงพอต่อการตัดสินใจ
ตามระยะเวลาที่กฎหมายกำหนด พร้อมทั้งมีการบันทึกรายงานการประชุมที่มีสาระสำคัญครบถ้วน
และบันทึกความเห็นของกรรมการและผู้ถือหุ้นในเรื่องที่พิจารณาไว้เป็นมติของวาระการประชุมโดยรวม
หากมีข้อซักถามหรือความเห็นไม่ตรงกันจะบันทึกไว้ในรายงานการประชุม

5. ด้านระบบการติดตาม

บริษัท ฯ
มีการกำหนดเป้าหมายการดำเนินงานและเปรียบเทียบผลการดำเนินงานให้เป็นไปตามเป้าหมายหากมีความแตกต่าง
มีการดำเนินการแก้ไขหรือปรับเปลี่ยนแผนการดำเนินงานให้ทันเวลาและเหมะสมกับสถานการณ์
อีกทั้งมีการตรวจสอบการปฏิบัติงานตามระบบควบคุมภายในที่วางไว้อย่างสม่ำเสมอโดยหน่วยงานตรวจสอบภายใน
และกำหนดให้มีการรายงานผลการตรวจสอบตรงต่อคณะกรรมการตรวจสอบ
หากพบข้อบกพร่องที่มีนัยสำคัญคณะกรรมการตรวจสอบต้องรายงานต่อคณะกรรมการบริษัทฯ
เพื่อพิจารณาสั่งการแก้ไขภายในระยะเวลาอันควร

จากการประเมินระบบการควบคุมภายในของบริษัทฯ ในด้านต่าง ๆ 5 ส่วนดังกล่าวข้างต้น
คณะกรรมการเห็นว่า บริษัทฯ มีระบบการควบคุมภายในที่มีความเหมาะสมและเพียงพอแล้ว
และคณะกรรมการบริษัทฯ ตระหนักดีว่า ระบบการควบคุมภายในใด ๆ
ก็ตามอาจจะไม่สามารถรับประกันได้ทั้งหมดต่อความเสียหายอันเกิดจากความผิดพลาดที่เป็นสาระสำคัญแต่ก็สามารถป้องกันหรือรับประกันได้
ในระดับที่สมเหตุสมผล

รายงานคณะกรรมการตรวจสอบ

หน้าที่และภาระของคณะกรรมการตรวจสอบ คือ
การช่วยคณะกรรมการบริษัทในการกำกับดูแลกระบวนการจัดทำรายงานทางการเงินของบริษัท
คณะกรรมการตรวจสอบประกอบไปด้วย นายนพพร พงษ์เวช พลตำรวจเอก สมชายประภัสภักดี
นายอมร อัศวานันท์ และนายสุรงค์ องค์โฆษิต
คณะกรรมการบริษัทได้พิจารณาแล้วว่ากรรมการตรวจสอบแต่ละท่านมีความเป็นอิสระดังกำหนดของตลาดหลักทรัพย์แห่งประเทศไทย
คณะกรรมการตรวจสอบได้ปฏิบัติการตรวจสอบตามกฎบัตรของการตรวจสอบ
ซึ่งได้รับการอนุมัติจากประชุมคณะกรรมการบริษัท ครั้งที่5/2550 เมื่อวันที่ 7 สิงหาคม 2550
ฝ่ายจัดการของบริษัทมีหน้าที่รับผิดชอบในการจัดทำและนำเสนองบการเงินที่ถูกต้องและแม่นยำในหลักการบัญชี
การทำรายงานทางการเงินรวมไปถึงมาตรการควบคุมภายใน ให้เป็นไปตามมาตรฐานของการบัญชี
กฎระเบียบ และประกาศต่างๆของคณะกรรมการกำกับหลักทรัพย์และตลาดหลักทรัพย์
ผู้สอบบัญชีรับอนุญาตเป็นผู้รับผิดชอบในการตรวจสอบงบการเงินรวมของบริษัท
และเป็นผู้ให้ความเห็นในความถูกต้องของงบการเงินตามหลักการบัญชีซึ่งเป็นที่ยอมรับในประเทศไทย

ในการปฏิบัติหน้าที่ของการกำกับและดูแลคณะกรรมการตรวจสอบได้.:

1. ประชุมร่วมกับผู้สอบบัญชีรับอนุญาตจากบริษัทสำนักงานเอินสท์แอนด์ยัง จำกัด
พิจารณางบการเงินถึงความเหมาะสมตามหลักการบัญชีและความโปร่งใสของการเปิดเผยข้อมูลของงบการเงิน

2. ร่วมประชุมกับผู้ตรวจสอบภายในจากบริษัท สอบบัญชีธรรมนิติ จำกัด และฝ่ายจัดการของบริษัท
เพื่อหารือเกี่ยวกับผลของการตรวจสอบและการประเมินระบบควบคุมภายในของบริษัท
จากการประชุมร่วมกันไม่ปรากฏว่ามีการกระทำซึ่งอาจจะพิจารณาได้ว่าเป็นการละเมิดกฎระเบียบของบริษัทอย่างรุนแรง
อันจะนำมาซึ่งความเสียหาย
บริษัทมีกฎระเบียบการปฏิบัติงานและการควบคุมที่มีประสิทธิภาพและฝ่ายจัดการได้ให้ความร่วมมือกับผู้ตรวจสอบภายในด้วยดีตลอดมา

3.
ผู้ตรวจสอบภายในได้สอบทานร่วมกับคณะกรรมการตรวจสอบเกี่ยวกับรายการที่เกี่ยวโยงกันตามประกาศคณะกรรมการของตลาดหลักทรัพย์แห่งประเทศไทย
พบว่าบริษัทมีการว่าจ้างบริษัท พิทักษ์กิจ จำกัด ดำเนินงานการก่อสร้างและงานวิศวกรรมของ บริษัท
สหโคเจน กรีน จำกัด (บริษัทย่อย)
ซึ่งที่ประชุมได้พิจารณาเห็นว่าเป็นไปตามการสนับสนุนการดำเนินงานปกติของบริษัท
และมีราคาที่ตรวจสอบได้ว่าเป็นราคาที่เหมาะสมและต่ำกว่าราคาตลาด
และได้นำเสนอเรื่องดังกล่าวให้กับคณะกรรมการบริษัทเพื่ออนุมัติ
ตลอดจนนำเสนอให้คณะกรรมการบริษัทอนุมัติการดำเนินงานในประเภทนี้ไว้ในวงเงินไม่เกิน 20
ล้านบาท เพื่อความคล่องตัวในการปฏิบัติงาน

4.
ร่วมประชุมกับผู้สอบบัญชีรับอนุญาตและผู้ตรวจสอบภายในเพื่อหารือในเรื่องขอบเขตและแผนงานของการสอบบัญชีและการจัดทำงบการเงินและการตรวจสอบ
และระบบควบคุมภายในของบริษัทในปี 2551

5.
คณะกรรมการตรวจสอบเสนอต่อคณะกรรมการบริษัทให้นำเสนอต่อที่ประชุมผู้ถือหุ้นพิจารณาแต่งตั้งผู้สอบบัญชีรับอนุญาติจากบริษัทสำนักงานเอินสท์แอนด์ยัง
ซึ่งป็นบริษัทที่จัดส่งผู้สอบบัญชีปฏิบัติงานตรวจสอบให้กับบริษัทมาตั้งแต่ปี 2543 มีผลงานเป็นที่พอใจ
เป็นผู้สอบบัญชีรับอนุญาตในปี 2551 ต่อไป ค่าตอบแทนการตรวจสอบประจำปี 2551 จำนวน
740,000 บาท

ด้วยเหตุผลดังกล่าวข้างต้นและภายใต้ขอบเขตและความรับผิดชอบของคณะกรรมการตรวจสอบซึ่งกำหนดไว้ในกฎบัตรคณะกรรมการตรวจสอบเสนอให้คณะกรรมการบริษัทซึ่งได้อนุมัติให้งบการเงินรวมของบริษัทที่ผ่านการตรวจสอบแล้วให้เป็นส่วนหนึ่งของรายงานประจำปีของบริษัท

นายนพพร พงษ์เวช

ประธานคณะกรรมการตรวจสอบ